ร้านนี้พอเลี้ยวซ้ายตรงป้อมพระสุเมรุ เลยมากน่อยก็เจอเลย หน้าร้านป้ายเด่นเป็นสง่ามาก

ในตัวร้านมีสองชั้น ที่นั่งเยอะอยู่ บรรยากาศร้านดีมาก เหมาะกับการนั่วชิวๆตอนกลางคืนพลางจิบค็อกเทลไปพลาง

เมนูอาหารมีไม่เยอะมาก ที่เด่นของร้านนี้คือไก่ทอด มีสามไซส์ให้เลือก แบบ6 แบบ10 และแบบ24 ชิ้น ไก่มีรสดั้งเดิม รสบาร์บิคิว และรสเผ็ด

เวลาเลือกเมนูไก่จะมาพร้อมเครื่องเคียงกะดิ๊ปปิ้งค่ะ เราเลือกแบบไก่10ชิ้น สามารถเลือกได้สองรสค่ะ ดิ๊ปได้สามดิ๊ป เครื่องเคียงได้สองอย่างค่ะเราเลือกรสดั้งเดิมกับรสบาร์บิคิว อร่อยทั้งคู่เลยค่ะ จริงๆทานไปก็แยกไม่ค่อยออกเพราะจิ้มดิ๊ปไปเยอะ ราคารวมประมาณ200กว่าบาทค่ะ

ดิ๊ปปิ้ง มีให้เลือกเยอะอยู่ค่ะ เราเลือกเป็นชีส เป็นรสต้มยำ แล้วก็รสอะไรซักอย่างมีผสมแอลกอฮอล์ค่ะ พนักงานแนะนำให้ทั้งสามอันเลย ส่วนตัวเรากับเพื่อนชอบชีสค่ะ จิ้มจนเหลืองน้อยสุดเลย ต้มยำก็ใช้ได้ค่ะ เผ็ดไม่มาก แต่รสที่ผสมแอลกอฮอจะค่อนข้างขมค่ะ ต้องคนที่ชอบทานแอลกอฮอนน่าจะชอบ

เครื่องเคียงเราเลือกฮัชบราว กับเฟรชฟรายค่ะ เฟรนฟรายที่นี่ทอดได้อร่อยมากกก เราเป็นคนชอบเฟรนฟรายนิ่มๆ ไม่มัน ร้านนี้ถูกใจมากๆ

อีกเมนูที่สั่งก็คือ พิซซ่าต้มยำค่ะ 300B เป็นแบบบางกรอบ ขอบพิซซ่ากรอบอร่อยมาก แต่แป้งค่อนข้างเหนียว เวลาหั่นหั่นลำบากหน่อย หั่นไปหั่นมาหน้าหลุดหมดเลย5555 รสชาติค่อนข้างเผ็ดค่ะ 

โดยรวมอร่อยสมราคาค่ะ บริการดีมากๆๆ พนักงานเป็นกันเองมาก น่ารักทุกคนค่ะ ไว้มีโอกาสจะพาเพื่อนมาทานอีก 
ครั้งนี้ใช้ส่วนลด20%จากeat it goค่ะ